
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

       Nr. 51.934  din 09 septembrie  2026. 


         






    PROIECT
HOTĂRÂREA nr. _______/________2026
pentru modificarea anexei la Hotărârea Consiliului Local 
Satu Mare nr. 205 din 28.08.2026 
Consiliul Local al Municipiului Satu Mare,
Analizând proiectul de hotărâre înregistrat sub nr.........................., referatul de aprobare al primarului municipiului Satu Mare, înregistrat sub nr. 51.938 din 09 septembrie 2026, în calitate de inițiator, raportul de specialitate comun întocmit de directorul executiv al Direcției Economice și șeful Serviciului buget – Compartiment Finanțarea și Administrarea Unităților de Învățământ  înregistrat cu nr. 51.940 din 09 septembrie 2026,       

Luând în considerare Ordinul Ministrului Educației și Cercetării nr. 5.060 din 24 august 2026 privind reorganizarea unor unități de învățământ preuniversitar de stat din județul Satu Mare,  
Având în vedere prevederile art. 19 alin. (6) lit. a), precum și alin. (14) și (15) din Legea învățământului preuniversitar nr. 198/2023, cu modificările și completările ulterioare,
Conform prevederilor Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
În baza prevederilor art. 129 alin. (2) lit. a) și d) coroborate cu prevederile  alin. (3) lit. e), alin. (7) lit. a) și alin. (14) din O.U.G 57/2019 privind Codul administrativ, cu modificările și completările ulterioare, 
În temeiul prevederilor art. 139 alin. (1) și art. 196 alin (1) lit. a) din O.U.G nr. 57/2019 privind Codul administrativ, cu modificările și completările ulterioare, 
Adoptă prezenta, 
H O T Ă R Â R E
Art.1. Se aprobă modificarea anexei la Hotărârea Consiliului Local  Satu Mare nr. 205 din 28 august 2026, în urma reorganizării unităților de învățământ preuniversitar de stat Grădinița cu Program Prelungit nr. 11 Satu Mare și Grădinița cu Program Prelungit “Draga Mea” Satu Mare. 

Reorganizarea are loc prin operațiunea de fuziune prin absorbție după cum urmează: 

· Grădinița cu Program Prelungit nr.11 Satu Mare preia, în calitate de unitate absorbantă, Grădinița cu Program Prelungit “Draga Mea” Satu Mare, cu structurile școlare arondate Grădinița cu Program Normal nr. 21 Satu Mare și Grădinița cu Program Prelungit “Caritas” Satu Mare pentru anul școlar 2026 – 2027, potrivit anexei la prezenta.
· În urma procesului de reorganizare rezultă unitatea de învățământ cu personalitate juridică Grădinița cu Program Prelungit nr.11 Satu Mare, cu structurile școlare arondate Grădinița cu Program Prelungit “Draga Mea” Satu Mare, Grădinița cu Program Normal nr. 21 Satu Mare și Grădinița cu Program Prelungit “Caritas” Satu Mare.
Art.2. Cu ducerea la îndeplinire a prezentei hotărâri se încredințează Primarul Municipiului Satu Mare și Serviciul buget - Compartiment Finanțare și Administrare Unități de Învățământ din cadrul aparatului de specialitate al Primarului Municipiului Satu Mare.
Art.3. Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege:

*  Primarului Municipiului Satu Mare,
 * Instituției Prefectului-Județul Satu Mare, 
 * Inspectoratului Școlar Județean Satu Mare, prin intermediul Serviciului buget - Compartiment Finanțare și Administrare Unități de Învățământ.

	INIŢIATOR PROIECT

PRIMAR

Kereskényi Gábor

	
	AVIZAT

SECRETAR GENERAL

Mihaela Maria Racolţa


Întocmit: Borbei Terezia 2 ex.

2

